Author: Inštitút pre aproximáciu práva
Last saved by: agenda0
Company: uv sr

Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
24. 04. 2002
K materiálu č. 3106/2002
K bodu č. 22.

     

S T A N O V I S K O

k návrhu zákona, ktorým sa mení a dopĺňa zákon Národnej rady Slovenskej republiky č. 70/1997 Z.z. o zahraničných Slovákoch a o zmene a doplnení niektorých zákonov    

I.
Návrh zákona, ktorým sa mení a dopĺňa zákon Národnej rady Slovenskej republiky č. 70/1997 Z.z. o zahraničných Slovákoch a o zmene a doplnení niektorých zákonov predkladá na rokovanie vlády Slovenskej republiky podpredseda vlády SR pre legislatívu. 
II. 
Navrhovaná úprava nie je v rozpore princípom zákazu diskriminácie, ani s ustanoveniami práva ES/EÚ, ktoré sa zákazu diskriminácie založenej na etnickom princípe dotýkajú (najmä čl. 12 a čl. 13 Zmluvy o založení Európskeho spoločenstva v jej amsterdamskom znení, smernica Rady 2000/43/ES). Uvedené konštatovanie potvrdzujú aj závery tzv. Benátskej komisie. 

Návrhom zákona sa ruší okrem iného § 6 ods. 2 zákona č. 70/1997 Z.z., ktorý upravoval právo zahraničných Slovákov vlastniť a nadobúdať nehnuteľnosti na území Slovenskej republiky za podmienok uvedených v osobitnom predpise – devízovom zákone. 

Uvedené ustanovenie však bolo obsolétne, pretože súčasný devízový zákon výkon takéhoto práva neumožňuje. Navyše, z vyjadrenia Ministerstva zahraničných vecí vyplýva, že Európska komisia naznačila počas negociačných rokovaní diskriminačný aspekt tohto ustanovenia voči ostatným občanom členských štátov EÚ. 
V negociačnej pozícii ku kapitole 4 prevzala SR záväzok akceptácie acquis a pripravenosti na jeho implementáciu k referenčnému dátumu vstupu do Európskej únie 1. januára 2004 (s výnimkou 7-ročného prechodného obdobia týkajúceho sa nadobúdania vlastníctva k poľnohospodárskej a lesnej pôde v Slovenskej republike).

Návrh zákona nie je prioritou z pohľadu Európskej dohody o pridružení, Národného programu pre prijatie acquis communautaire, Partnerstva pre vstup, Bielej knihy ani screeningu. 

III.

Sekcia Inštitút pre aproximáciu práva uplatňuje k návrhu zákona pripomienky týkajúce sa doložky zlučiteľnosti: 

Bod 3 doložky je v zmysle legislatívnych pravidiel vlády rozdeliť na body a) a b). Údaj o negociačnej kapitole k je potrebné presunúť pod písmeno b) a doplniť ho o identifikáciu relevantných záväzkov vyplývajúcich z tejto negociačnej pozície. 

V bode 4 doložky je potrebné zmeniť označenie písmena b) na písmeno a) v zmysle legislatívnych pravidiel vlády. 

Bratislava | 23.04.2002
Vypracoval: | Mgr. V. Mariothová
Tel.: | 5729 5643

JUDr. Mária Krošlákovágenerálna riaditeľka